《初入罗浮山作 其三》
明代·祁衍曾

道家称洞府，兹山第七天。宵中白日出，石窦黄龙蟠。

涓涓铁桥白，上与瑶池连。不见蟠桃树，但见梅花阡。

我欲折梅花，贻我心所欢。所欢在何处，仰视明月娟。

振衣发长啸，寤寐将焉谖。物役各有极，聊以返自然。

作者简介：广东东莞人，字羡仲。弘治十五年进士，授户部广西司主事，升员外郎中。性通脱，隐居罗浮。事母兄极孝友，后遭母丧，以毁卒。文誉颇盛，有《绿水园集》。